सोनू यादव थाना देहात क्षेत्र के फूलगढ़ी मोहल्ले में घर पर ही गाय व भैसों की डेरी चलाता है। उसकी पत्नी बड़े बेटे के साथ मायके गई हुई थी। घर में उसके 2 बच्चे और डेरी में काम करने वाला नौकर था। नौकर ने पड़ोस में रह रहे उसके भाई के घर जाकर बताया कि 5 बदमाश घर में लूट के इरादे से आए और मासूम नितिन का गला काटकर फरार हो गए। घायल बच्चे को अस्पताल में भर्ती कराया गया, जहां उसकी हालत नाजुक बनी हुई है। घटना की सूचना मिलते ही आला अधिकारियों सहित भारी पुलिस फोर्स मौके पर पहुंची।